Diskussion:Gilbjerg Hoved

message: Jeg har atter anledning til at komme ind på emnet: grænsen mellem Øresund og Kattegat. Den almindelige misforståelse: at grænsen går mellem Helsingør og Helsingborg, er nu manet i jorden. 
Men i nærv. artikel læser vi Linjen mellem Gilbjerg Hoved og Kullen i Sverige danner grænsen mellem Øresund og Kattegat. Men under Nakkehoved Fyr hedder det Fyret ... markerer sammen med fyret på Kullen i Sverige indsejlingen til Øresund fra Kattegat. Hvad er korrekt? Med andre ord: ligger Gilleleje Havn ved Øresund eller ved Kattegat? -- Sebastjan 05. juni 2006 kl. 08:50 (CEST)
replies: text: Grænsen går - efter alt, hvad jeg kan se - mellem Gilbjerg Hoved og Kullen, så Gilleleje Havn ligger i Øresund. Det var ikke meningen, at det anførte fra artiklen om Nakkehoved Fyr skulle sige noget om den præcise grænse, men fyrene markerer jo indsejlingen for skibsfarten, omend man fysisk passerer grænsen, inden man når linjen mellem dem. --Sir48 (Thyge) 7. jun 2006 kl. 14:12 (CEST)
Om nordlig bredde for Hovedet
Jeg har været inde for at sætte koordinater på. Efter FindVej Satellitfoto har vi 56° 7' 44,25" nordlig bredde på toppen af skrænten og 56° 7' 45,15" på den nordligste stenhøfde nedenfor skrænten. 
At den nordligste del af Gilleleje vestlige havnemole ligger på 56° 7' 47,4 tæller efter min mening ikke, for det er jo et menneskeskabt værk. mvh --Bernhard 5. feb 2008, 21:26 (CET)

message: Hvorfor står der "Gilbjerg Hoved ved Gilleleje er det nordligste punkt på Sjælland", når det er Gilleleje Havn, der er det?
Hvorfor står der at koordinater er "56°07′44.25″N 12°17′13″Ø", når GEUS skriver det er "56.12644, 12.270806" (https://www.geus.dk/udforsk-geologien/ture-i-naturen/geologiske-naturperler/hovedstaden/gilbjerg-hoved/), som OVERHOVEDET ikke er det nordligste punkt?
replies: text: I sidste del af ovenstående afsnit argumenteres der for at Gilbjerg Hoved er det nordligste naturskabte punkt og at alene det tæller her. --Hjart (diskussion) 13. sep 2020, 10:42 (CEST)
thread_title:  Placering 

message: Hvorfor, skriver man det koordinat, i artikel og i diskussion man gør, når koordinat til Gilbjerg Hoved - ifølge både VisitNorsjælland (https://www.visitnordsjaelland.dk/nordsjaelland/planlaeg-din-tur/gilbjerg-hoved-gdk964037) og GEUS (https://www.geus.dk/udforsk-geologien/ture-i-naturen/geologiske-naturperler/hovedstaden/gilbjerg-hoved/) - er mange meter syd for det?
replies: text: Læs igen sidste del af det første afsnit på denne side. Vedkommende har åbenbart studeret satellitfotos og fundet koordinater ud fra dem. Bemærk at det var tilbage i 2008 og at kystlinjen kan have ændret sig siden da. --Hjart (diskussion) 13. sep 2020, 11:38 (CEST)
thread_title:  Koordinat 

message: Hvorfor, er de svar der kommer, fra et individ der - sikkert i god tro - ikke sætter sig ordentlig ind i den information der bliver vedhæftet i spørgsmålene før vedkommende svarer, gætter sig frem til svar på vegne af andre individers tidligere diskussion og i ramme alvor mener at den danske kyst kan have ændret sig flere hundrede meter på få år, fremfor et individ der VED noget om netop det område og derfor VED om myndigheder tager fejl i positionen de skriver, eller eventuelt det individ eller de individer, der har skrevet artiklen eller skrevet i diskussion før?
thread_title:  Svar